5 หุ้นใหญ่ร่วงแรง หลังเจอประเด็นเสี่ยงเตรียมโดน ก.คลังขายหุ้นทิ้ง
5 หุ้นใหญ่ร่วงแรง หลังเจอประเด็นเสี่ยงเตรียมโดน ก.คลังขายหุ้นทิ้ง
22 พ.ค. 2558

ผู้สื่อข่าวรายงานว่า หุ้น AOT,BCP,MCOT,PDI และ PTT ราคาอ่อนตัวลงหลังมีข่าวกระทรวงการคลังเตรียมขายหุ้นที่ถืออยู่ออก
โดยเมื่อเวลา 14.59 น.
ราคาหุ้น บริษัท ท่าอากาศยานไทย จำกัด (มหาชน) หรือ AOT อยู่ที่ 305 บาท ลดลง 1 บาท หรือ 0.33% มูลค่าซื้อขาย 396.25 ล้านบาท
ราคาหุ้น บริษัท บางจากปิโตรเลียม จำกัด (มหาชน) หรือ BCP อยู่ที่ 33.75 บาท ลดลง 0.25 บาท หรือ 0.74% มูลค่าซื้อขาย 63.15 ล้านบาท
ราคาหุ้น บริษัท อสมท จำกัด (มหาชน) หรือ MCOT อยู่ที่ 12.70 บาท ลดลง 0.10 บาท หรือ 0.78% มูลค่าซื้อขาย 2.21 ล้านบาท
ราคาหุ้น บริษัท ผาแดงอินดัสทรี จำกัด (มหาชน) หรือ PDI อยู่ที่ 17.30 บาท ลดลง 0.40 บาท หรือ 2.26% มูลค่าซื้อขาย 5.35 ล้านบาท
ราคาหุ้น บริษัท ปตท. จำกัด (มหาชน) หรือ PTT อยู่ที่ 363.00 บาท ลดลง 2.00 บาท หรือ 0.55% มูลค่าซื้อขาย 1.15 พันล้านบาท
โดยราคาหุ้นที่มีการปรับตัวลดลงยกแผง คาดว่ามาจากสาเหตุที่ช่วงบ่ายนี้นายสมหมาย ภาษี รมว.คลัง เปิดเผยว่า ขณะนี้กระทรวงการคลังกำลังอยู่ระหว่างการพิจารณาออกกฎหมายพิเศษ เพื่อล้างหนี้ วงเงินกว่า 7.2 แสนล้านบาท ซึ่งในส่วนนี้เป็นหนี้จากโครงการรับจำนำข้าวกว่า 5.2 แสนล้านบาท และที่เหลือเป็นหนี้ของการรถไฟแห่งประเทศไทย(รฟท.), หนี้ขององค์การขนส่งมวลชนกรุงเทพ(ขสมก.) และหนี้กองทุนประกันสังคม โดยเบื้องต้นคาดว่าจะใช้เวลาประมาณ 2 เดือนในการออกกฎหมายดังกล่าว ก่อนที่จะนำเสนอสู่การพิจารณาของที่ประชุมคณะรัฐมนตรี และสภานิติบัญญัติแห่งชาติ(สนช.) ต่อไป
สำหรับแนวทางในการบริหารจัดการหนี้ดังกล่าวนี้ ในเบื้องต้นจะใช้วิธีการออกพันธบัตรรัฐบาล โดยจะเน้นอายุ 3 ปี, 5 ปี, 7 ปี, 10 ปี และ 12 ปี ซึ่งแผนบริหารหนี้ทั้งหมดนี้จะครอบคลุมภายในระยะเวลา 20 ปี
รวมถึงรัฐบาลยังเตรียมจะพิจารณาขายหุ้นในกิจการของเอกชนที่รัฐถือหุ้นอยู่ และมองว่าไม่เป็นประโยชน์หรือบริหารจัดการยาก โดยจะขายหุ้นออกไป เพราะมองว่าไม่มีความจำเป็นต้องถือหุ้นไว้ ซึ่งคาดว่าจะได้เงินในส่วนนี้ประมาณ 1 แสนล้านบาท เพื่อมาใช้ในการบริหารจัดการหนี้ในระยะต่อไป
          หุ้นที่คลังถือ          สัดส่วน(%)        ข้อมูลจากตลท.ล่าสุด
          MCOT               68.80            12 มี.ค.58
          THAI               51.03            10 มี.ค.58          
          PTT                51.11             9 มี.ค.58
          AOT                70.00            19 ธ.ค.57
          PDI                13.81             8 พ.ค.58
          MFC                16.67            30 เม.ย.58                  
          NEP                20.45            17 มี.ค.58
          TMB                25.98            24 เม.ย.58           
          BCP                 9.98             9 มี.ค.58
          THL                 1.98             9 ต.ค.56  (แขวนป้าย SP)         